Candice Bergen

Candice Bergen (født 9. mai 1946 i Beverly Hills i Los Angeles i California) er en amerikansk skuespiller og TV-personlighet. Hun har vunnet to Golden Globe Awards og fem Emmy-er for beste kvinnelige hovedrolle. Hun har også vært nominert for Oscar. Candice Bergens far var buktaleren Edgar Bergen (med tredukken Charlie Parker). Farfaren hennes kom fra Vankiva i Skåne, og het opprinnelig Berggren før han og familien emigrerte til USA.

Bergen tok utdanningen sin i Sveits, og arbeide som fotomodell frem til filmdebuten i 1966. For mange TV-seere i flere land er hun best kjent som journalisten Murphy Brown i TV-serien med samme navn, som ble sendt fra 1988 til 1998. En av de mest kjente hendelsene i forbindelse med TV-serien var da visepresidenten Dan Quayle kritiserte den (i en tale) for «mocking the importance of fathers by bearing a child alone and calling it just another lifestyle choice.» Bergen svarte senere at hun var enig i selve budskapet i Quayles tale, men at bemerkningen i retning TV-serien var «arrogant og dårlig belagt.» Foruten Murphy Brown har Bergen også medvirket i en rekke andre TV-produksjoner.

Bergen er også en dyktig fotograf, og hun har foreviget blant andre Fidel Castro og Mao Zedong, og har skrevet i ulike tidsskrifter. Hun var gift med den franske filmregissøren Louis Malle fra 1980 til 1995, og de har en datter sammen.

Filmografi

Referanser

Eksterne lenker 
 

Skuespillere fra USA
Personer fra Beverly Hills
Personer fra USA av svensk opphav
Fødsler i 1946